GLOW รอรับปันผล
วิธีการเล่นหุ้นตามผลประกอบการเป็นอีกกลยุทธ์ที่นักลงทุนมักใช่ในทุกยุคทุกสมัย โดยจะซื้อเก็งกำไรก่อนหรือหลังที่มีการประกาศผลประกอบการประจำไตรมาสนั้นๆ ยิ่งมีผลประกอบการออกมาดีกว่าที่นักวิเคราะห์คาดการณ์ไว้ราคาหุ้นก็มักจะยังขึ้นไปได้อีก
6 พ.ย. 2559

–คุณค่าบริษัท–
 
วิธีการเล่นหุ้นตามผลประกอบการเป็นอีกกลยุทธ์ที่นักลงทุนมักใช่ในทุกยุคทุกสมัย โดยจะซื้อเก็งกำไรก่อนหรือหลังที่มีการประกาศผลประกอบการประจำไตรมาสนั้นๆ ยิ่งมีผลประกอบการออกมาดีกว่าที่นักวิเคราะห์คาดการณ์ไว้ราคาหุ้นก็มักจะยังขึ้นไปได้อีก
ทฤษฎีการเล่นหุ้นตาม “ผลประกอบการ” ก็สามารถใช้กับ บริษัท โกลว์ พลังงาน จำกัด (มหาชน)หรือ GLOW ได้ดีโดยเฉพาะนักลงทุนที่ชอบถือยาว หวังรับเงินปันผล เพราะผลประกอบการส่วนใหญ่ของบริษัทออกมาดีต่อเนื่อง ดูได้จากปี 2555 ถึงปัจจุบัน โดยในปี 2555 บริษัทมีกำไรสุทธิจำนวน 5,559.57 ล้านบาท ต่อมาในปี 2556 บริษัทมีกำไรสุทธิจำนวน 7,214.44 ล้านบาท ขณะที่ในปี 2557 บริษัทมีกำไรสุทธิจำนวน 9,138.89 ล้านบาท และในปี 2558 บริษัทมีกำไรสุทธิจำนวน 8,355.42 ล้านบาท
ส่วนผลการดำเนินงานไตรมาส 3 สิ้นสุดวันที่ 30 กันยายน 2559 ก็ยังโชว์ผลงานอย่างดีเยี่ยม โดยมีกำไรสุทธ์ขยับขึ้นมาอยู่ที่ 2,225.35 ล้านบาท หรือ 1.52 ล้านบาท เพิ่มขึ้น 12.23% จากงวดเดียวกันของปีก่อน 1,982.92 ล้านบาท หรือ 1.36 บาทต่อหุ้น
โดยมีสาเหตุหลักมาจากไตรมาส 3 ปี 58 มีการบันทึกผลขาดทุนอัตราแลกเปลี่ยน 1,011.23 ล้านบาท ในขณะที่ไตรมาส 3 ปี 59 มีการบันทึกผลกำไรอัตราแลกเลี่ยนเพียง 97.64 ล้านบาท โดยหากไม่รวมผลกระทบจากอัตราแลกเปลี่ยน ผลการดำเนินงานของบริษัทจะลดลงจาก รายได้จากการขายไฟที่ลดลง 26.7% จากงวดเดียวกันของปีก่อนมาที่ 12,738.11 ล้านบาท เนื่องจาก 1) ตัวเลขค่าความพร้อมจ่ายไฟฟ้าที่ลดลงของทั้ง SPP และ IPP เนื่องจากมีการจ่ายไฟฟ้าน้อยลง และ 2) ค่าพลังงานไฟฟ้า (Capacity Payment) ลดลงตามราคาก๊าซธรรมชาติและราคาถ่านหินในตลาด
ส่งผลให้ผลการดำเนินงานงวดเก้าเดือน สิ้นสุดวันที่ 30 กันยายน 2559 บริษัทมีกำไรสุทธิขยับขึ้นมาอยู่ที่  7,750.93 ล้านบาท หรือ 5.30 บาทต่อหุ้น เพิ่มขึ้น 19.96% จากงวดเดียวกันของปีก่อน 6,461.43 ล้านบาท หรือ 4.42 บาทต่อหุ้น
จากผลการดำเนินงานของบริษัทยังแข็งแกร่ง ทำให้ทางนักวิเคราะห์ บล.ฟิลลิป  ปรับประมาณการผลการดำเนินงานปี 59 ขึ้น 19% มาที่ 9,680.50 ล้านบาท เนื่องจาก 1) ผ่านมา 9 เดือน บริษัทมีการบันทึกผลกำไรจากอัตราแลกเปลี่ยนแล้วกว่า 450 ล้านบาท และ 2) แนวโน้มราคาเชื้อเพลิงที่ปรับตัวลงต่อเนื่องตั้งแต่ต้นปี ส่งผลให้อัตรากำไรขั้นต้นเฉลี่ยในปี 59เพิ่มขึ้นมาที่ 27.10% เมื่อเทียบกับประมาณที่เคยให้ไว้เพียง 21.10% แต่ทั้งนี้ทางฝ่ายมีการปรับลดประมาณการของรายได้ลงมาที่ 53,180.94 ล้านบาท ลดลง 16.2%จากงวดเดียวกันของปีก่อนเนื่องจากค่าความพร้อมจ่ายในปี 59 ลดลง และค่าพลังงานไฟฟ้าที่อิงราคาต้นทุนการผลิตลดลงตามที่ได้กล่าวมา
นอกจากนี้ คาดปี2560 บริษัทมีผลการดำเนินงาน 8,584.64 ล้านบาท ลดลง 11.3%จากงวดเดียวกันของปีก่อนเนื่องจาก 1) อัตรากำไรขั้นต้นของบริษัทจะกลับสู่ภาพปกติมากขึ้นที่ 24% และ2) รายได้จากสัญญาเช่าทางการเงินลดลง 16.48%จากงวดเดียวกันของปีก่อนมาที่ 571.23 ล้านบาท ตามสัญญา PPA
ทั้งนี้ ผลการดำเนินงานดังกล่าวยังไม่รวมผลกระทบของอัตราแลกเปลี่ยนซึ่งอาจเกิดขึ้นมากหรือน้อยในอนาคต (ซึ่งไม่มีผลกระทบต่อกระแสเงินสดและการจ่ายเงินปันผล)ทั้งนี้บริษัทมีแผนการชำระคืนเงินกู้อย่างต่อเนื่องโดยใช้เงินที่ได้รับจากกระแสเงินสดจากการดำเนินงาน ส่งผลให้ค่าใช้จ่ายดอกเบี้ยในปี 60 จะมีแนวโน้มลดลง 16.47% จากงวดเดียวกันของปีก่อนมาที่ 571.23 ล้านบาท
อย่างไรก็ดียังคงมองว่าผลตอบแทนเงินปันผลของ GLOW ยังเป็นที่น่าสนใจในการเข้าซื้อ โดยคาดจะมีเงินปันผลที่สูงและแน่นอน ในปี 59 และ 60 ที่ 5.75 บาทต่อหุ้น คิดเป็นอัตราส่วนเงินปันผลตอบแทนราว 7.4% คงคำแนะนำ “ซื้อ” ปรับราคาพื้นฐานเป็นปี 60 ที่ 97.75 บาท
…
 
ผู้ถือหุ้นรายใหญ่
1.บริษัท เอ็นจี โฮลดิ้ง (ประเทศไทย) จำกัด 692,559,773 หุ้น 47.34%
2.ENGIE GLOBAL DEVELOPMENTS B.V. 318,416,260 หุ้น 21.77%
3.LITTLEDOWN NOMINEES LIMITED 74,900,500 หุ้น 5.12%
4.บริษัท ไทยเอ็นวีดีอาร์ จำกัด 65,001,599 หุ้น 4.44%
5.สำนักงานประกันสังคม 43,640,000 หุ้น 2.98%
 
รายชื่อกรรมการ
1.นายญาณ ฟรานซิสคุส มาเรีย ฟลาเช่ ประธานกรรมการ
2.นายเบรนดอน จี.เอช. วอเทอร์ส ประธานเจ้าหน้าที่บริหาร
3.นายเบรนดอน จี.เอช. วอเทอร์ส กรรมการ
4.นายเอซ่า พอลี เฮสคาเน่น รองประธานกรรมการ
5.นายอนุตร จาติกวณิช กรรมการ